《行路难六首感事作 其六》
明代·胡应麟

君不见海中鳄，利齿如山逞凶虐。君不见穴中狼，巨口如城当道傍。

君子好生戒苛慝，小人毒害盈刚肠。积尸累累血成堑，意气扬扬了不变。

神人共愤罪恶盈，百骸分裂宇宙腥。君不见董卓然脐侯景灭，万古元凶戒车辙。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。